โรคเท้าช้างคืออะไร
ก. ภาวะภูมิคุ้มกันบกพร่องที่เกิดจากการติดเชื้อไวรัสเอชไอวี 
ข. เป็นการติดเชื้อทางเดินหายใจทั้งส่วนบนและส่วนล่าง สาเหตุมาจากไข้หวัด หลอดลมอักเสบ
ค. เป็นโรคติดต่อที่มาด้วยอาการไข้ ออกผื่น พบมากในเด็ก เกิดจากการติดเชื้อไวรัสวาริเซลลา-ซอสเตอ
ง. โรคจากการบวมน้ำเหลืองเรื้อรังร่วมกับอาการปวดและการผิดรูปของอวัยวะต่างๆ
คำตอบที่ถูกต้องคือ ง.  เนื่องจาก โรคเท้าช้าง Lymphatic filariasis หรือ Elephantiasis คือ โรคจากการบวมน้ำเหลืองเรื้อรังร่วมกับอาการปวดและการผิดรูปของอวัยวะต่างๆ ที่พบบ่อยคือที่ เท้าพบบ่อยที่สุดจึงเป็นที่มาของชื่อโรคนี้ อวัยวะเพศ แขน และเต้านม โรคนี้เกิดจากหนอนพยาธิตัวกลม Roundwormที่ติดต่อสู่คนจากได้รับเลือดที่มีพยาธินี้อยู่จากถูกยุงกัด โดยมียุงหลายชนิดเป็นพาหะโรค โดยหนอนพยาธินี้จะทำให้เกิดการอักเสบของระบบน้ำเหลือง หนอนพยาธิตัวกลมที่ทำให้เกิดโรคเท้าช้างนั้นอยู่ในกลุ่มหนอนพยาธิตัวกลมที่เรียกว่า ‘Filarial parasites ทั้งนี้ โรคที่เกิดจากหนอนพยาธิในกลุ่มนี้จะเรียกว่าโรค ‘ฟิลาริเอสิส Filariasis ซึ่งมีอยู่หลายโรคย่อย แต่หากเป็นโรคเท้าช้างก็จะเรียกว่า ‘Lymphatic filariasis ซึ่งหนอนพยาธิโรคเท้าช้างจะอาศัยอยู่ในท่อน้ำเหลืองและในต่อมน้ำเหลือง หากติดเชื้อเป็นเวลานานก็จะทำให้แขน-ขาบวมโต ผิวหนังหยาบหนา มองดูคล้ายเท้าช้างนั่นเอง ประเทศไทย สมัยก่อนพบผู้ป่วยติดเชื้อหนอนพยาธิเท้าช้างทั่วประเทศประมาณ 300 กว่าคนต่อปี แต่เมื่อมีการจัดทำโครงการกำจัดโรคเท้าช้างขึ้นในปี พ.ศ. 2543 จำนวนผู้ป่วยก็ลดลงเรื่อยๆ ในปีพ.ศ. 2558 รายงานจากสำนักโรคติดต่อนำโดยแมลง กระทรวงสาธารณสุข พบผู้ป่วยโรคเท้าช้าง 0.36 รายต่อประชากรไทย 1 แสนคน ในปีพ.ศ. 2561 รายงานพบ 0.17 รายต่อประชากร 1แสนคน พบได้ในทุกอายุ พบสูงขึ้นกระจายในช่วงอายุต่างๆหลายช่วงอายุ คือ 15 - 24 ปี 35 - 44 ปี และตั้งแต่ 65 ปีขึ้นไป เพศชายพบสูงกว่าเพศหญิงประมาณ 1.6 เท่า และพบในจังหวัดภาคใต้สูงมากกว่าภาคอื่นๆ ทั่วโลก พบโรคนี้น้อย มีรายงานจากองค์การอนามัยโลกในปี พ.ศ. 2563 พบโรคเท้าช้างลดลงในแต่ละปีตั้งแต่ปี พ.ศ. 2543 และ ในปี พ.ศ. 2563 ทั่วโลกพบโรคเท้าช้างประมาณ 51 ล้านคน โรคนี้ส่วนมากพบในประเทศเขตร้อน เช่น ทวีปเอเชีย เอเชียตะวันออกเฉียงใต้ แอฟริกา อเมริกาใต้ หมู่เกาะแปซิฟิก และหมู่เกาะแถบทะเลแคริบเบียน
12.อายุรศาสตร์ (อายุรศาสตร์) - Internal Medicine